Lynne Ramsay

Lynne Ramsay (s. 1969) on skotlantilainen elokuvaohjaaja, käsikirjoittaja, tuottaja ja kuvaaja.  

Ramsayn tutkimia aiheita ovat lapset ja nuoret sekä vaikeat tunteet kuten suru ja syyllisyys. Hänen esikoiselokuvansa Rotanpyydystäjä (Ratcatcher, 1999) kertoo 12-vuotiaasta pojasta köyhien asuinaluella Glasgow’ssa 1970-luvun alussa. Morvern Callar (2002) on tarina nuoresta naisesta, joka varastaa itsemurhan tehneeltä poikaystävältään rahat ja romaanikäsikirjoituksen, jota myy omanaan. Poikani Kevin (2011) on neuvottoman äidin näkökulmasta nähty psykologinen draama teinipojasta, josta tulee kouluampuja. Yhä rankempiin aiheisiin siirtyneen Ramsayn elokuva You Were Never Really Here (2017) kertoo newyorkilaisesta Persianlahden sodan veteraanista, joka alkaa jahdata tyttöjä sieppaavia pedofiilejä tilauksesta.

 Lähteet 

Aiheesta muualla



Luokka:Brittiläiset elokuvaohjaajat
Luokka:Skotlantilaiset henkilöt
Luokka:Vuonna 1969 syntyneet
Luokka:Elävät henkilöt